wickkiey/tamil-wikipedia-chunked huggingface dataset:
# ஓரிடத்தான்

## ஐசோடோப்பும் நியூக்ளைடும்

ஒரு நியூக்ளைடு என்பது அணுவிற்குள் இருக்கும் ஒரு குறிப்பிட்ட எண்ணிக்கையிலான புரோட்டான்கள் மற்றும் நியூட்ரான்களைக் கொண்ட ஓர் அணுவின் இனமாகும். எடுத்துக்காட்டாக கார்பன்-13 என்ற ஐசோடோப்பில் 6 புரோட்டான்களும் 7 நியூட்ரான்களும் உள்ளன. தனிப்பட்ட அணுக்கரு இனங்களைக் குறிக்கும் நியூக்ளைடு கோட்பாடானது வேதியியல் பண்புகளை விட அணுக்கரு பண்புகளை வலியுறுத்துகிறது. ஆனால் ஐசோடோப்புக் கோட்பாடு ஒவ்வொரு தனிமத்தின் அனைத்து அணுக்களையும் ஒரு குழுவாக்கி அணுக்கரு பண்புகளை விட வேதியியல் பண்புகளை வலியுறுத்துகிறது. நியூட்ரான் எண் அணுக்கருப் பண்புகளில் பெரிய விளைவுகளை ஏற்படுத்துகிறது, ஆனால் வேதியியல் பண்புகளில் அதன் விளைவு பெரும்பாலான தனிமங்களில் மிகவும் குறைவாகும். இலேசான தனிமங்களின் கணக்கில் கூட நியூட்ரான் எண்ணுக்கும் அணு எண்ணுக்கும் இடையே உள்ள விகிதம் மாறுபடுகிறது. ஐசோடோப்புகளைப் பொறுத்த வகையில் இம்மாறுபாடு அதிகமென்றாலும் வழக்கமாக ஒரு சிறிய விளைவை மட்டுமே கொண்டுள்ளது, இருப்பினும் சில சூழ்நிலைகளில் இது முக்கியமானது. இலேசான தனிமம் ஐதரசனின் ஐசோடோப்பு விளைவு உயிரியலை கடுமையாக பாதிக்கின்ற அளவுக்கு பெரியதாகும். ஐசோடோப்புத் தனிமங்கள் என்பனவற்றை குறிக்கப் பயன்படுத்தும் சொல்லான ஐசோடோப்பு தற்போது சில சமயங்களில் ஐசோடோப்புகளின் நியூக்ளைடுகளை ஒப்பிடுதலை நோக்கமாக கொள்கிறது. எடுத்துக்காட்டாக 126C, 136C, 146C என்ற நியூக்ளைடுகள் அனைத்தும் ஐசோடோப்புகளாகும். அதாவது இவை ஒரே அணு எண்ணையும் வேவேறு அணு எடையையும் கொண்டுள்ளனref>IUPAC Gold Book</ref>). ஆனால் 4018Ar, 4019K, 4020Ca என்ற நியூக்ளைடுகள் அனைத்தும் ஐசோபார்களாகும். இவற்றின் அணு எடைகள் சமமாக உள்ளன. இருப்பினும் ஐசோடோப்பு அல்லது ஓரிடத்தான் என்பவை பழைய சொல்லாட்சி என்பதனால் நியூக்ளைடு என்ற சொல்லைக் காட்டிலும் அவை நன்கு அறியப்படுகின்றன. அணுக்கரு மருத்துவம், அணுக்கரு தொழில் நுட்பம் போன்ற துரைகளில் நியூக்ளைடு என்ற சொல் பொருத்தமாக இருக்க வேண்டிய இடங்களில் கூட இன்னமும் பழைய சொல்லே பயன்படுத்தப்பட்டு வருகிறது.
# ஓரிடத்தான்

## குறியீட்டு முறை

ஓர் ஐசோடோப்பு அல்லது ஒரு நியூக்ளைடை குறிப்பிட்ட அத்தனிமத்தின் பெயரை குறிப்பிட்டு அதை தொடர்ந்து ஒரு சிறிய கோடும் அத்தனிமத்தின் அணு எடையும் குறிக்கப்படும். ஈலியம்-3, ஈலியம்-4, கார்பன்-12, கார்பன்-14, யுரேனியம்-235, யுரேனியம்-239 போன்றவை சில உதாரணங்களாகும் .  
ஒரு தனிமத்தின் குறியீட்டை குறிப்பிடும்போது உதாரணமாக கார்பன் "C" என்ற தரப்படுத்தப்பட்ட குறியீட்டால் குறிக்கப்படுகிறது. தற்போது இம்முறை ஏ.இசட்.இ குறியீட்டு முறை என அழைக்கப்படுகிறது. ஏ என்பது அணு நிறையையும், இசட் என்பது அணு எடையையும், இ என்பது தனிமத்தையும் குறிக்கின்றன. தனிமத்தின் குறியீட்டை எழுதி அதன் மேல் இடதுபுறத்தில் நியூக்ளியான்களின் எண்ணிக்கை எழுதப்படுகிறது. அணுவின் உட்கருவிலுள்ள புரோட்டான்கள் அல்லது நியூட்ரான்களின் எண்ணிக்கையே நியூக்ளியான்கள் எண்ணிக்கையாகும். இதே போல வேதிக்குறியீட்டின் கீழ் இடதுபுறம் அணு எண் குறிக்கப்படுகிறது. எடுத்துக்காட்டாக , , , , , மற்றும் ). ஏனெனில் அணு எண்ணை தனிமத்தின் குறியீடு தெரிவிக்குமென்றால் அணு எடையை மேலாகக் குறித்து கீழே அணு எண்னைக் குறிப்பிடாமல் விடலாம். எடுத்துக்காட்டாக , , , , , மற்றும் ). சில சந்தர்ப்பங்களில் *m* என்ற குறியீடு அணு நிறை எண்ணைத் தொடர்ந்து எழுதப்படும். இக்குறியீடு சிற்றுறுதிநிலை அல்லது கிளர்ச்சி நிலை அணுக்கரு மாற்றியத்தைக் குறிக்கும். உதாரணமாக (tantalum-180m).
ஏ.இசட்.இ குறியீட்டு முறையில் எழுதுவதற்கும் உச்சரிப்பதற்கும் இடையே வேறுபாடுகள் உண்டு.  
என்பது பொதுவாக ஈலியம்-4 என்று உச்சரிக்கப்படும். ஆனால் 4-2-ஈலியம் என்று எழுதப்படுகிறது. இதேபோல என்பது யுரேனியம் 235 என்று உச்சரிக்கப்படுகிறது. ஆனால் எழுதப்படும்போது 235-92-யுரேனியம் என எழுதப்படுகிறது.
# ஓரிடத்தான்

## சிறப்பியல்புகள்

- ஒரே தனிமத்தின் ஐசோடோப்புகள், அவற்றின் நிறை எண்களில் மட்டும் வேறுபடுகின்றன.
- நியூட்ரான்களின் எண்ணிக்கை வேறுபடுவதால், அவற்றின் நிறை எண்களும் வேறுபடுகின்றன.
- ஒரு தனிமத்தின் ஐசோடோப்புகள் ஒத்த வேதியியல் பண்புகளைப் பெற்றுள்ளன.
- எனினும், இயற்பியல் பண்புகளில் ஐசோடோப்புகள் சிறிது மாறுபடுகின்றன.
- ஐசோடோப்புகளைக் கொண்டுள்ள தனிம அணுக்கள், பின்ன அணு நிறைகளைப் பெற்றுள்ளன.
# ஓரிடத்தான்

## பயன்பாடுகள்

மருத்துவத் துறையில் பல தனிம ஒரிடத்தான்கள் பயன்படுத்தப்படுகின்றன.  
மேலும் சில சமதானிகள்:  
காபன் - <sub>6</sub><sup>12</sup>C <sub>6</sub><sup>13</sup>C <sub>6</sub><sup>14</sup>C  
குளோரின் - <sub>17</sub><sup>35</sup>Cl <sub>17</sub><sup>37</sup>Cl  
கந்தகம் - <sub>16</sub><sup>32</sup>S <sub>16</sub><sup>35</sup>S
# திணிவெண்

**பொருண்மை எண்** *(mass number)* அல்லது **பொருள்திணிவெண்** (குறியீடு அல்லது **அணுப் பொருண்மை எண்** அல்லது **அணுக்கருவன் எண்** என்பது அணுக்கருவில் உள்ள முன்மிகள் (protons), நொதுமிகள் (neutrons) (இவை கூட்டாக அணுக்கருவன்கள் எனப்படும்) ஆகியவற்றின் எண்ணிக்கை ஆகும். இது தோராயமாக அணுப் பொருண்மைக்குச் (ஓரகத்திப் பொருண்மைக்குச்*-isotopic* mass) சமமாகும். இது அணுப் பொருண்மை அலகுகளில் கூறப்படுகிறது. அணுக்கருவின் (முழு அணுவின் அல்லது மின்னணுவின்) முன்மிகளும் நொதுமிகளும் எனும் இருவகைகளும் அடர்மிகள் எனப்படுவதால், பொருண்மை எண் *A*, அடர்மி எண் (baryon number) *B* இரண்டும் முற்றொருமித்தன ஆகும். பொருண்மை எண் ஒரு வேதித் தனிமத்தின் ஒவ்வொரு ஓரகத்திகளுக்கும் வேறுபடும்; பொருண்மை எண்ணுக்கும் அணு எண்ணுக்கும் (*Z*) உள்ள வேறுபாடு நொதுமி எண் (*N*) எனப்படுகிறது. இது அணுக்கருவில் உள்ள நொதுமிகளின் எண்ணிக்கைக்குச் சமமாகும்: .  
பொருண்மை எண் தனிமக் குறியீட்டின் பின்னரோ அல்லது அதன் இடது புறமேலொட்டாகவோ எழுதப்படும். எடுத்துக்காட்டாக, கரிமத்தின் பொது ஓரகத்தி கரிமம்-12, அல்லது என எழுதப்படும்; இதில் ஆறு முன்மிகளும் ஆறு நொதுமிகளும் அமைகின்றன. முழு ஓரகத்திக் குறியீடு அணு எண்ணை (*Z*) தனிமக் குறியீட்டின் இடது அடிக்குறியீடாக பொருண்மை எண்ணுக்கு நேர்கீழாக குறிப்பிடப்படும்: .
# கரிமம்-14

**கரிமம்-14**, **<sup>14</sup>C** அல்லது றேடியோகாபன் என்பது கரிமத்தின் கதிரியக்க ஓரிடத்தான் ஆகும். இது 1940 ஆம் ஆண்டு பெப்ரவரி 27 ஆம் நாள், மாட்டின் காமென், சாம் ரூபென் என்பவர்களால் கண்டுபிடிக்கப்பட்டது. இதன் கரு 6 புரோத்திரன்களையும் 8 நியூத்திரன்களையும் கொண்டுள்ளது. உலகில் உள்ள காபன் அளவில் கரிமம்-14 0.0000000001% அளவே ஆகும். இதன் அரைவாழ்வுக்காலம் 5730±40 ஆண்டுகளாகும்.
# எர்ணஸ்ட் ரதர்ஃபோர்டு

**எர்ணஸ்ட் ரதர்ஃபோர்டு** (*Ernest Rutherford*, ஆகஸ்ட் 30, 1871- அக்டோபர் 19, 1937) நியூசிலாந்தைச் சேர்ந்த புகழ்பெற்ற, முன்னோடியான அணு இயற்பியல் அறிஞர் ஆவார். அணுவின் அமைப்பை ஆய்வு செய்ததோடு மட்டுமன்றி அணுவைப் பிளக்க இயலும் என்னும் கருதுகோளுக்கும் அடித்தளம் நாட்டியவர். அணுவின் தொடர்ந்த சிதைவினால் ஏற்படும் கதிரியக்கம் பற்றிய ஆய்வுக்கு வழி வகுத்தவரும் இவரே. தனிமங்களின் கதிரியக்கம் மற்றும் கதிரியக்கச் சேர்மானங்கள் குறித்த இவரது கண்டுபிடிப்பிற்காக இவர் 1908 ஆண்டிற்கான வேதியியல் நோபல் பரிசைப் பெற்றார். அணுவானது ஓர் அணுக்கருவைக் கொண்டுள்ளது என்ற ஓர் அடிப்படையான உண்மையை தன்னுடைய தங்க மென்தகடுவழி ஏற்பட்ட சிதறல்களினால் கண்டுபிடித்ததால் இவரை 'அணுக்கரு இயற்பியலின் தந்தை' எனப் போற்றுவர்.
# எர்ணஸ்ட் ரதர்ஃபோர்டு

## வாழ்க்கை வரலாறு

### இளமை

1871 ஆம் ஆண்டு ஆகஸ்டு மாதம் 30 ஆம் தேதி ஜேம்ஸ் ரதர்ஃபோர்டு என்ற விவசாயிக்கு, 12 குழந்தைகளில் நான்காவதாகப் பிறந்தார். இவரதுகுடும்பத்தில் 7 ஆண்களும் 5 பெண்களும் பிறந்தனர். ரதர்ஃபோர்டுஅவர்கள் நியூசிலாந்தில் நெல்சன் என்னும் இடத்தருகே உள்ள ஸ்பிரிங் குரோவ் (தற்பொழுது பிரைட்வாட்டர் என அழைக்கப்படுகின்றது) என்னும் இடத்தில் பிறந்தார். இவருடைய தந்தை ஸ்காட்லாந்து நாட்டைச் சேர்ந்தவர். இவருடைய தாயார் மார்த்தா தாம்சன் என்பவர் ஆங்கிலேயர். பள்ளி ஆசிரியராகப் பணிபுரிந்தவர். அதுமட்டுமல்லாது அவருடைய தந்தையின் பணியைப் பொறுத்து குடும்பம் முழுவதும் வெவ்வேறு இடங்களுக்கு அவ்வப்போது குடி பெயர்ந்து பல பணிகளில் ஈடுபட்டதுடன் அங்கங்கே விவசாயத்தையும் மேற்கொண்டு வந்தது.
# எர்ணஸ்ட் ரதர்ஃபோர்டு

## வாழ்க்கை வரலாறு

### கல்வி

கிராமத்தில் பிறந்து வளர்ந்த ரதர்ஃபோர்டு தன்னுடைய தொடக்கக் கல்வியை அரசுப் பள்ளியில் தொடங்கினார். பள்ளி சென்று வந்ததும் அவர்களுடைய வேலை பசுமாடுகளிடம் பால் கறப்பது, சுற்று வட்டாரங்களில் அலைந்து திரிந்து சுள்ளி பொறுக்குவது. ரதர்ஃபோர்டு தனது பத்தாவது வயதில் ஃபாக்சுஹில் என்ற இடத்தில் பள்ளியில் பயிலும்போது முதன் முதலாக அறிவியல் புத்தகத்தைப் பெற்றார். அப்புத்தகத்தில் கண்ட ஆய்வுகளை உடனுக்குடன் செய்து குடும்பத்தினரை ஆச்சாரியத்தில் மூழ்கடித்தார். இவருக்குப் பயிற்சி அளித்த ஆசிரியரோ கிராமத்துப் பள்ளி ஆசிரியர். ஓரளவிற்கே பயிற்சி பெற்றவர். அப்பள்ளியில் சிறப்பாகத் தேர்ச்சி பெற்றார்.  
பின்னர் 1887 இல் உதவித் தொகை பெற்று நெல்சனில் உள்ள கல்லூரியில் சேர்ந்தார். இங்கு மூன்றாண்டுகள் பயின்றார். இங்கு இரண்டாம் முறையாக இவருக்கு மீண்டும் உதவித் தொகை கிடைத்தது. நெல்சன் கல்லூரியில் கல்வி கற்ற பின்னர், 1890 இலிருந்து 1894 வரை கிரைஸ் மாதாகோவில் உள்ள நியூசிலாந்து பல்கலைக்கழகத்தின் கான்ட்டர்பரி கல்லூரியில் படிக்க படிப்பூதியம் பெற்றார். இவர் கல்லூரி மானவராக இருந்த காலங்களில் ரக்பி போட்டிகளில் அதிக ஆர்வம் காட்டினார். மாணவருக்கான விவாத அரங்குகளில் பங்கேற்றர். அதன் செயல்களில் பங்கு கொண்டார். இடையில் 1892 இல் கணிதம், இலத்தீன், இயற்பியல், ஆங்கிலம், பிரெஞ்சு முதலிய பொஆடங்கள் அடங்கிய பி. ஏ. இளங்கலைத் தேர்வில் சிறந்த முறையில் தேர்ச்சி பெற்றார். நியூசிலாந்தில் கணிதத்திற்காக வழங்கப்பட்ட உதவித் தொகை இவருடைய கணிதத்திறமையினால் இவருக்குக் கிடைத்தது. பிறகு கேம்பிரிட்ஜ் பல்கலைக்கழகத்தில் சேர்ந்தார். அங்கு எதிர்மின்கதிர்களைக் கண்டறிந்த ஜெ. ஜெ. தாம்சன் என்பவரின் மாணவரானார். இங்கு இயற்பியலில் சில ஆய்வுகளைச் செய்தார். இரண்டு மின்சுற்றுகளுக்கு மிகக் குறுகிய நேரத்தில் மாறி இயங்கக் கூடிய கருவி ஒன்றை உருவாக்கினார். டெஸ்லா என்பவர் உருவாக்கிய மின்கந்தச்சுருள் இவரைக் கவர்ந்தது.  
1893ல் முதுகலை பட்டங்கள் பெற்றார் கணிதம், இயற்பியல், கணித இயற்பியல், மின்சாரவியல், காந்தவியல் ஆகியவற்றில் முதல் வகுப்பில் தேர்ச்சி பெற்றார். படிப்பு முடிந்ததும் பள்ளி ஆசிரியராக முயன்றார். ஆனால் இயலவில்லை. 1894 இல் பொருட்காட்சித் துறையின் சார்பாக அறிவியல் உதவித் தொகை இவருக்குக் கிடைத்தது. கேம்பிரிட்ஜில் உள்ள டிரினிடி கல்லூரியில் ஆய்வு மாணவராகச் சேர்ந்தார். அங்கு கேவண்டிஷ் ஆய்வுச் சாலையில் ஜெ. ஜெ. தாம்சனின் கீழ் ஆய்வு மாணவராகப் பயிற்சி பெற்றார். 1897 இல் சிறப்புத் தகுதி பெற்ற ஆய்வு மாணவராக முனைவர் பட்டம் பெற்றார். கனடாவில் மாண்ட்ரீலில் உள்ள மெக்கில் பல்கலைக்கழகத்தில் 'இயற்பியலின் மெக்டொனால்டு' என்ற இயற்பியல் துறைத் தலைமைப் பொறுப்பு இவருக்கு வழங்கப்ப்பட்டது. 1898 இல் அப்பொறுப்பை இவர் ஏற்றார். 1900 இல் மேரி நியூட்டன் என்ற பெண்ணை மணந்துகொண்டார். இத்தம்பதியினருடைய ஒரேமகள் எய்லீன் என்பவராவார்.
# எர்ணஸ்ட் ரதர்ஃபோர்டு

## ஆய்வுகள்

1907 இல் இங்கிலாந்த்து திரும்பிய ரதர்ஃபோர்டு மான்செஸ்டர் பல்கலைக்கழகத்தில் இயற்பியல் பேராசிரியரானார். இவருடைய முதல் ஆய்வு நியூசிலாந்தில், இரும்பின் காந்தப் பண்புகளை ஆய்ந்ததுதான். அதிக அதிர்வெண் அலைவில் உள்ளபோது, அதிக அதிர்வெண் இறக்கத்தில் இரும்பின் காந்தப் பண்புகளில் என்னென்ன மாற்றங்கள் ஏற்படுகின்றன என்பதுதான். அடுத்து 'மேக்னடிக் விஸ்கோசிட்டி' என்ற இவரது நூல் நியூசிலாந்து இன்ஸ்டிடியூட் மூலம் வெளியிடப்பட்டது. அடுத்த ஆய்வு கால இடைவெளியைப் பற்றி அளப்பதான கருவியைப் பற்றியது. இவர் மின்காந்த அலைகளைக் கண்டுபிடிக்க ஒரு கருவியை உருவாக்கினார். வாயுக்களில் உள்ள அயனிகளின் தன்மை பற்றி தாம்சனுடன் சேர்ந்து ஆய்வு செய்தார். எக்ஸ் கதிர்களைச் செலுத்தும் போது அவை அடையும் மாறுதல்களை ஆராய்ந்தார். அக்காலத்தில் பல நாடுகளில் கதிர் வீச்சு மூலக்கூறுகளைப் பற்றிய ஆய்வு, அதனைத் தனிமைப்படுத்தும் முறை இவற்றில் பல அறிஞர்கள் ஆய்வுகளில் ஈடுபட்டு வந்தனர். ரதர்ஃபோர்டும் அது போன்ற ஆய்வினில் ஈடுபட்டார். யுரேனியத்தின் கதிர்வீச்சுப் பற்றி ஆராயத் தொடங்கினார். மின்புலத்தின் வலிமைக் கேற்ப அயனிகளின் இயக்கத்தில் ஏற்படும் மாறுதல்கள் பற்றி ஆராய்ந்தார். யுரேனியக் கதிர்வீச்சில் ஆல்பா பீட்டா கதிர்கள் வெளிவருவதைக் கண்டறிந்து அவற்றின் பண்புகளை ஆராய்ந்தார்.  
மாண்ட்ரீயேலில் இந்த ஆய்வைத் தொடர்ந்து செய்தார். ஆல்பா கதிர்கள் வெளிப்பாடு பற்றித் தீவிரமாக ஆராய்ந்தார். தோரியம் என்ற தனிமத்தின் கதிர்வீச்சைப் பற்றி ஆராயும்போது அவற்றை 'ரேடான்' என்ற வாயுவின் மூலம் அனுப்பும் போது ரேடானின் ஐசோடோப்பான 'தோரான்' என்பதைக் கண்டுபிடித்தார். பிரெடரிக் சோடி (Frederick Soddy) என்பவர் ரூதர்போர்டுடன் சேர்ந்து ரேடியக் கதிரியக்கச் சிதைவைப் பற்றி ஆராய்ச்சி செய்தார். அணுவின் தன்மைகள் குறித்து, மூலக்கூறுகளின் அடிப்படையில் அல்லாமல் அணுக்கருப் பிளவைக் கண்டறிந்த 'ஆட்டோ ஹான்' என்பவரும் ரதர்ஃபோர்டுடன் இணைந்து ஆய்வுகளைச் செய்தார்.  
இந்த ஆய்வின் போது ஓர் ஆல்பாத் துகளைக் கண்டுபிடிக்கவும், ரேடியத்திலிருந்து வெளிப்படும் கதிர்களைக் கணக்கிடவும் கெய்கர் என்பவருடன் இணைந்து ஒரு கருவியை உருவாக்கினார். இந்த ஆய்வுகள் தொடர்ந்து செய்யப்பட்ட பின்னர் அணுவிற்கு ஓர் உட்கரு உண்டு என்பதையும், அதில் ஆல்பாத் துகள்கள் பொதிந்துள்ளதையும் கண்டறிந்தார். இதுவே பின்னர் புரோட்டான் எனப் பெயரிடப்பட்டது. இவர் தொடங்கி வைத்த இந்த ஆய்வுகள், இவருடனும் இவருக்குப் பின்னரும் நீல்சு போர், மாக்ஸ் பிளாங்க், மோஸ்லி, பிளாக்கெட், காக் கிராப்ட், வால்டன், ஜி. பி. தாம்சன், பவெல், ஆஸ்டன், எல்லிஸ் என்று பல்வேறு அறிஞர்களால் தொடரப்பட்டு பல உண்மைகள் கண்டுபிடிக்கப்பட்டன. மூலக்கூறுகளின் உருமாற்றம் பற்றிய இவருடைய கண்டுபிடிப்புகள் இவருடைய புகழுக்கு மேலும் சிறப்பை அளித்தது.
# எர்ணஸ்ட் ரதர்ஃபோர்டு

## நோபல் பரிசு

இவர் கனடாவில் மெக்கில் பல்கலைக்கழகத்தில் இருந்தபொழுது செய்த ஆய்வின் பயனாக 1908ல் வேதியியலுக்கான நோபல் பரிசைப் பெற்றார். வேதியலில் கதிரியக்கத் தனிமங்கள் பற்றிய வேதியல் கருத்துகளுக்காகவும், தனிமங்களில் ஏற்படும் கதிரியக்கச் சிதைவு பற்றிய கண்டுபிடிப்புகளுக்காகவும் இவருக்கு இப்பரிசு வழங்கப்பட்டது. சில அணுவில் இருந்து வெளிப்படும் கதிரியக்கமானது அணுவின் தன்னியல்பாய் தானே வெளிவிடும் கதிர்வீச்சு என கண்டுபிடித்தார். கதிரியக்கம் தரும் அணுக்கள் ஒரு குறிப்பிட்ட அளவில் இருந்து அதன் பாதியாகக் குறைய ஒரே அளவுக் காலம்தான் எடுக்கின்றன என்று அறிந்தார். இதன் பயனாகக் கதிரியக்க அணுவின் வாழ்வு அரைக்காலம் என்னும் கருத்தை நிறுவினார்.
# எர்ணஸ்ட் ரதர்ஃபோர்டு

## சிறப்புகள்

- 1914 ஆம் ஆண்டு இவருக்கு இங்கிலாந்தின் நைட் (knight) விருது வழங்கப்பட்டது.
- 1925 இல் இவருக்கு மதிப்பாணை (Order of Merit) வழங்கப்பட்டது.
- ராயல் கழகத்தின் உறுப்பினராகத் தேர்ந்தெடுக்கப்பட்ட இவர் அதன் தலைவராக 1925 முதல் 30 வரை பணிபுரிந்தார்.
- ரம்போர்டு பதக்கம், காப்ளி பதக்கம், ஆல்பர்டு பதக்கம், பாரடே பதக்கம் ஆகியவை இவருக்கு வழங்கப்பட்டது.
- பல பல்கலைக்கழகங்கள் இவருக்கு சிறப்பு முனைவர் பட்டம் அளித்துத் தங்களைப் பெருமைப்படுத்திக் கொண்டன.
# எர்ணஸ்ட் ரதர்ஃபோர்டு

## மறைவு

இங்கிலாந்தின் கேம்பிரிட்ஜில் 1937 ஆம் ஆண்டு அக்டோபர் 19 இல் ரதர்ஃபோர்டு இவ்வுலகை விட்டு மறைந்தார். இவருடைய உடல் மறைந்த அறிஞர்கள் லார்டு கெல்வின், சர். ஐசக் நியூட்டன் இவர்களுடைய சமாதிகளுக்கு நடுவே அடக்கம் செய்யப்பட்டது.
# கடுங்கோன் (இடைக்காலம்)

**கடுங்ககோ அல்லது கடுங்கோன்**, களப்பிரர் ஆட்சியிலிருந்து பாண்டிய நாட்டை மீட்டெடுத்த பாண்டிய மன்னன் ஆவான். கி.பி. 575 ஆம் ஆண்டளவில் மதுரை வவ்விய கருநடர் வேந்தனை விரட்டியடித்து மதுரையைத் தலைநகராக்கி முடிசூட்டிக் கொண்டான். பாண்டிய நாடு முழுவதனையும் தன் ஆட்சிக்குள் கொண்டும் வந்தான். இவனது ஆட்சி கி.பி.575 முதல் 600 வரை நீடித்ததாகக் கருதப்படுகின்றது. இவனைப் பற்றிய செய்திகள் பலவற்றையும் வேள்விக்குடி செப்பேடுகள் சிறப்பித்துக் கூறுகின்றன அவையாவன:-  
இப்பாடல் வரிகள் களப்பிரன் பாண்டிய நாட்டைக் கைக்கொண்டான், கதிரவன் போன்ற பாண்டியன் ஒடுங்கா மன்னர் ஒளிநகர் அழித்த கடுங்கோன் என்றும், கதிர்வேல் தென்னன் என்றும், செங்கோல் ஓச்சியவன் என்றும் உலகப் பெண் உரிமையைத் தனதாக்கிக் கொண்டவன் என்றும் சிறப்பிக்கப்படுகின்றான். வீரத்தால் களப்பிரரை வென்றான் புகழால் தமிழை நிலைபெற வைத்தான் எனவும் மெய்ச்சப்படுகின்றான்.
# அவனி சூளாமணி

**அவனி சூளாமணி** கி.பி.600 முதல் - 625 வரை பாண்டிய நாட்டை ஆட்சி புரிந்த பாண்டிய மன்னனாவான். தமிழகத்தின் வட பகுதியில் அப்போது பல்லவ மன்னனாகச் சிம்மவிஷ்ணு ஆட்சி செய்து வந்தான். சிம்ம விஷ்ணு பாண்டியரை வென்றதாக இரண்டாம் நந்திவர்மன் காலத்துக் காசாக்குடிப் பட்டயத்தில் கூறப்பட்டுள்ளது. இவனது காலம் முதல் பாண்டிய மன்னர்கள் மாறவர்மன், சடையவர்மன் என்னும் பட்டங்களைப் புனைந்து கொண்டார்கள்.  
பாண்டியன் கடுங்கோனின் மகனாவான் இவன் என்று வேள்விக்குடிச் செப்பேடு பின்வரும் வரிகளின் மூலம் கூறுகின்றது.
"குறுநில மன்னர்களை அடக்கியவன், குறும்புகளை அழித்தவன், செங்கோல் ஓச்சியவன், உலகம் முழுதையும் வெண்கொற்றக் குடைநிழலில் தங்க வைத்தவன், மானத்தைக் காத்தவன் மரபிலே வந்தவன், ஒடுங்கா பகை மன்னர்களை ஒடுக்கியவன், வீரமும், ஈரமும் புகழும் உடையவன்". இப்படிக்கூறும் இப்பாடல் வரி அவனி சூளாமணியின் தந்தையையும் இவனையும் குறித்துப் பாடப்பட்டுள்ளது குறிப்பிடத்தக்கது. உலகத்திற்கே சூளாமணி போன்றவனாகத் திகழ்ந்தான் இவன் என்பது குறிப்பிடத்தக்கது.
# இலத்தீன்

**இலத்தீன்** (*Latin*) என்பது இந்திய-ஐரோப்பிய மொழிக் குடும்பத்தைச் சேர்ந்த தொல்புகழ் பெற்ற மொழி ஆகும். இன்று இது பெரும்பாலும் வழக்கற்ற மொழியாக இருக்கிறது. ஆனால் கத்தோலிக்க மதத்தின் குருவாகிய போப்பாண்டவர் வாழும் வாட்டிகன் நகரத்தின் ஆட்சி மொழிகளுள் இதுவும் ஒன்று ஆகும். இது முதலில் இத்தாலி தீபகற்பத்தில் உள்ள உரோம் நகரத்தைச் சுற்றியுள்ள பகுதிகளில் பேசப்பட்டது.  
உரோமானியப் பேரரசின் காலத்தில், ஆட்சி மொழியாகவும், கிறித்துவ மத வழிபாடுகளில், முக்கிய மொழியாகவும், மேற்குலக நாடுகளில், கற்றோர்களின் மொழியாகவும் திகழ்ந்தது. இத்தாலியில் சுமார் கி.மு 900 ஆண்டுகளில், இடைபர் ஆற்றங்கரைப் பகுதியாகிய இலத்தீனம் என்னும் பகுதியில் குடியேறிய வடக்கு ஐரோப்பியர்கள் அங்கிருந்த இந்தோ-ஐரோப்பிய மொழிக் குடும்பத்தைச் சாராத எற்றசுக்கன் (Etruscan) மொழி பேசுவோருடனும், இந்தோ ஐரோப்பிய மொழியாகிய கெலிடிக்குமொழி பேசுவோருடனும், தெற்கே வாழ்ந்த கிரேக்க மொழி பேசுவோருடனும் கலந்து இலத்தீன் நாகரிகம் தோன்றியது.  
சுமார் கி.மு. 100 முதல் கி.பி. 100 வரையிலான காலப்பகுதிகளில் இலத்தீன் மொழியானது வளம் பெற்ற செம்மொழியாக உருவெடுத்தது. இலத்தீன் மொழியில் நெடுங்கணக்கு அகரவரிசையானது எற்றசுக்கன் மொழி மற்றும் கிரேக்க மொழிகளில் இருந்து பெறப்பட்டதாகும். எற்றசுக்கன் மொழியில் இருந்த 26 எழுத்துகளில் 21 எழுத்துக்களைப் பெற்றுப் பின்னர் கிரேக்க நாட்டை வென்ற பிறகு சுமார் கி.மு 100இல் Y, Z ஆகிய இரண்டு எழுத்துக்களையும் சேர்த்து மொத்தம் 23 எழுத்துக்களாக உருக்கொண்டது. இன்று ஆங்கிலம், செருமன், பிரெஞ்சு ஆகிய மேற்கு ஐரோப்பிய மொழிகள் இலத்தீன் எழுத்துக்களைத்தான் பயன்படுத்துகின்றன.  
இன்று, பல மாணவர்கள், அறிஞர்கள் கத்தோலிக்க குருமார்கள்மற்றும் உறுப்பினர்கள்பேசும் இலத்தீன் ஒரு சரளமான மொழியாகும்.அது ஆரம்ப, இடைநிலை, உயர்நிலை, மேல்நிலை, பட்டப் படிப்புநிலை, ஆய்வுநிலை, என அனைத்து வகைக் கல்வி நிறுவனங்கள் மூலம் உலகம் முழுவதும் பரவி உள்ளது.
# இலத்தீன்

## பழைய இலத்தீன்

இலத்தீன் மொழி முதலில் அறியப்பட்ட வடிவம் பழைய இலத்தீன் ஆகும். இது உரோமப் பேரரசுமுதல் மத்தியஉரோமைக் குடியரசு காலம் வரை வாழ்ந்த மக்களால் பயன்படுத்தப்பட்டு வந்தது.தொல்லியல் துறையினரால் கண்டெடுக்கப்பட்ட இரண்டு கல்வெட்டுகள் மூலமும், சில முந்தைய கால நடைமுறை இலத்தீன் இலக்கிய படைப்புகள் மற்றும் பிளாடசும் (Plautus) தேரனசும் (Terence) எழுதிய நகைச்சுவைத் தொகுப்புகள் மூலமும் இதன் தொன்மைத் தன்மை உறுதிப்படுத்தப்படுகின்றது. இலத்தீன் எழுத்துக்கள் எற்றுசுகன் எழுத்துக்களிலிருந்து உருவானவை. இது பூத்திரொஃபெடான் (boustrophedon) எனப்படும் வலதுபுறத்தில் இருந்து இடதுபுறம் நோக்கி எழுதும் முறையில் எழுதப்பட்டு வந்தது. பின்னர், இடதுபுறத்தில் இருந்து வலதுபுறம் நோக்கிச் செல்லும் முறையில் மாற்றப்பட்டது.
# இலத்தீன்

## பாரம்பரிய இலத்தீன்

குடியரசின் பிற்பகுதியிலும், பேரரசின் ஆரம்பகாலங்களிலும், ஒரு புதிய பாரம்பரிய இலத்தீன் மொழி உருவானது. சிறந்த பேச்சாளர்களின் பேருரைகள், உரைஞர்களின் உரைநடைகள், இலக்கியவாதிகளின் பெரும் இலக்கியப் படைப்புகள், கவிஞர்களின் கவிதைகள், வரலாற்றாசிரியர்களின் வரலாற்று ஆய்வறிக்கைகள், எழுத்தாளர்களின் எழுத்தோவியங்கள், படைப்பாற்றல் மிக்கோரின் நனவு உருவாக்கங்கள் போன்றவை சொல்லாட்சிக் கல்லூரிகளில் கற்றல் பொருளாகப் பயன்படுத்தப்பட்டன. இவை கற்போரிடையே இலக்கண அறிவை வளர்த்தன. கற்போரின் உணர்வைக் கிளர்ந்தெழச் செய்தன.இவை முறைசாரா மொழிக் கல்வி அல்லது பயிற்சி நிறுவனங்களாகவும், புணர்கூட்டு கல்விச்சாலைகளாகவும் செயல்பட்டு வந்தன. இவை கல்வி கற்ற பேராசிரியர்களால் ஈகை உணர்வுடன் தொடர்ச்சியாக நன்கு பராமரிக்கப்பட்டன. இத்தகைய நிறுவனங்கள் தற்கால இலக்கண வழிமுறைக் கற்றல் பிரிவுகளுக்கு வேர்களாக அமைந்தன.
# இலத்தீன்

## தற்போதைய மொழிகளில் இலத்தீனின் செல்வாக்கு

கவிதையைப் பேசுகிறார்]]
ஆங்கில மொழியில் பொதுவான பல்லசைச் சொற்களில் பல, இலத்தீன் மொழியிலிருந்து, பழைய பிரெஞ்சு மொழியின் ஊடாக ஆங்கிலத்திற்குச் சென்றவை. புராதன கற்பனைக் கதைகள், வீரகாவியங்கள், காதல் கற்பனைத் தொகுப்புகள் போன்றவற்றில் காணப்படும் சொற்குவியலில் 59% ஆங்கில வார்த்தைகளும் 20% செருமானிய வார்த்தைகளும் மேலும் 14% இடச்சு வார்த்தைகளும் இடம் பெற்றுள்ளன. இவை அனைத்தும் இலத்தீன் மொழியில் இருந்து தோன்றியவை. கலவை அல்லாத மற்றும் பெறப்படாத வார்த்தைகள் சேர்க்கப்படுமானால் இந்த புள்ளிவிவரங்கள் வியத்தகு அளவில் மேலும் உயரும்.  
இலத்தீன் மொழியை ஒப்பிட்டு பிற மொழிகளில் புராதனக் கற்பனைக் கதைகள், வீரகாவியங்கள், காதல் கற்பனைத் தொகுப்புகள் போன்றவற்றில் காணப்படும் சொற் குவியல்களில், ஒலியியல், சொல் வடிவ மாற்றங்கள், குரல் ஏற்ற இறக்கங்கள்,சொற்பொழிவுகள், உரையாடல்கள், சொற்களின் மூலம் எண்ணங்களைப் பரிமாறல்,தொடரியல் நிரல்தொடரிகள், வழிமுறைத் தொடரமைப்புகள், சொற்றொடரியல்கள்,சொற்தொகுதிகள், ஒலிவேறுபாடுகள், ஒலியழுத்தங்கள்போன்ற கூறுகளின் அடிப்படையில் ஓர் ஆய்வு மேற்கொள்ளப்பட்டது, இந்த ஆய்வின் முடிவுகள்:
- சார்தினிய (Sardinian) மொழி 8%
- இத்தாலிய (Italian) மொழி 12%,
- எசுப்பானிய (Spanish) மொழி 20%
- உரோமானிய (Romanian) மொழி 23.5%
- ஆச்சிடன் (Occitan) மொழி 25%
- போர்த்துகீசிய (Portuguese) மொழி 31%
- பிரஞ்சு (French) மொழி 44%
இந்த ஆய்வு இலத்தீன் மொழியை ஒப்பிட்டு மேற்கொள்ளப்பட்ட ஆய்வு. எனவே, பிற மொழிகள் இலத்தீனிலிருந்து எந்த அளவிற்கு வேறுபட்டுள்ளது என்பதை அறிய முடியும். இம்முடிவுகளில், சதவிகித அளவு அதிகமாக இருப்பின் அது இலத்தீனிலிருந்து அதிக அளவு பயன்பாட்டு விலக்கம் கொண்டுள்ளது என்று பொருள்.
# இலத்தீன்

## இலத்தீன் நெடுங்கணக்கு

**| கி.மு 7 ஆம் நூற்றாண்டில் இருந்த இலத்தீன் நெடுங்கணக்கு**  
| H | I | K | L | M | N | O |  |
| --- | --- | --- | --- | --- | --- | --- | --- |
| P | Q | R | S | T | V | X | } |  
| எழுத்து | N |
| --- | --- |
| எழுத்து | Z |
| --- | --- |
# இலத்தீன்

## இலத்தீன் நெடுங்கணக்கு

### இலத்தீன் மெய்யெழுத்துகள்

பாரம்பரிய இலத்தீன் மெய்யெழுத்துகள் பின்வரும் அட்டவணையில் காட்டப்பட்டுள்ளன:  
| plain | இதழின ஒலி |
| --- | --- |
# தமிழ்த் திரைப்படங்களின் பட்டியல், 1992

1992 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அக்னி பார்வை
1. அண்ணன் என்னடா தம்பி என்னடா
1. அண்ணாமலை
1. அபிராமி
1. அம்மா வந்தாச்சு
1. அமரன்
1. அரிகரபுத்திரன்
1. அவள் ஒரு வசந்தம்
1. அன்னையின் மடியில்
1. அன்னைவயல்
1. ஆவாரம் பூ
1. இது நம்ம பூமி
1. இதுதாண்டா சட்டம்
1. இளவரசன்
1. இன்னிசை மழை
1. உயிரில் ஒரு ராகம்
1. உரிமை ஊஞ்சலாடுகிறது
1. உன்னை வாழ்த்திப் பாடுகிறேன்
1. உனக்காக பிறந்தேன்
1. ஊர் மரியாதை
1. ஊர்பஞ்சாயத்து
1. எங்க வீட்டு வேலன்
1. எல்லைச்சாமி
1. என்றும் அன்புடன்
1. ஏர்முனை
1. ஒண்ணா இருக்க கத்துக்கணும்
1. கலிகாலம்
1. கவர்மெண்ட் மாப்பிள்ளை
1. கஸ்தூரி மஞ்சள்
1. காசு தங்க காசு
1. காவல் கீதம்
1. காவலுக்கு கண்ணில்லை
1. காவியத் தலைவன்
1. கிழக்கு வீதி
1. கிழக்கு வெறுத்தாச்சு
1. கோட்டை வாசல்
1. கௌரி மனோகரி
1. சகலகலா வாண்டு
1. சத்தியம் அது நிச்சயம்
1. சாமுண்டி
1. சிங்கார வேலன்
1. சிவசங்கரி
1. சிவந்த மலர்
1. சிவப்பு பறவை
1. சின்ன கவுண்டர்
1. சின்ன சிட்டு
1. சின்ன பசங்க நாங்க
1. சின்னத்தாயி
1. சின்னப்பூவே
1. சின்னமருமகள்
1. சின்னவர்
1. சுகமான சிமைகள்
1. சுந்தரகாண்டம்
1. சுயமரியாதை
1. சூரியன்
1. செண்பகத் தோட்டம்
1. செந்தமிழ் பாட்டு
1. செம்பருத்தி
1. சேவகம்
1. சோலையம்மா
1. டேவிட் அங்கிள்
1. தங்க மனசுக்காரன்
1. தங்கராசு
1. தம்பி பொண்டாட்டி
1. தமிழ் பொண்ணு
1. தலைவாசல்
1. தாய்மொழி
1. தாலி கட்டிய ராசா
1. திருமதி பழனிச்சாமி
1. திலகம்
1. தூரத்து சொந்தம்
1. தெய்வ வாக்கு
1. தெய்வக்குழந்தை
1. தெற்கு தெரு மச்சான்
1. தேவர் மகன்
1. தேவர் வீட்டு பொண்ணு
1. நட்சத்திர நாயகன்
1. நாங்கள்
1. நாடோடித் தென்றல்
1. நாடோடிப் பாட்டுக்காரன்
1. நாளைய செய்தி
1. நாளைய தீர்ப்பு
1. நானே வருவேன்
1. நீங்க நல்லா இருக்கணும்
1. நெஞ்ச தொட்டு சொல்லு
1. பங்காளி
1. பட்டத்து ராணி
1. பரதன்
1. பாண்டித்துரை
1. பாண்டியன்
1. பாலைவன ராகங்கள்
1. பிரம்மச்சாரி
1. புது வருஷம்
1. புதுசா படிக்கிறேன் பாட்டு
1. புருஷன் எனக்கு அரசன்
1. பெரிய கவுண்டர் பொண்ணு
1. பொண்டாட்டி ராஜ்யம்
1. பொண்ணுக்கேத்த புருஷன்
1. போக்கிரி தம்பி
1. போங்கடா நீங்களும் உங்க அரசியலும்
1. மகுடம்
1. மங்கல நாயகன்
1. மன்னன்
1. மாதா கோமாதா
1. மாப்பிள்ளை வந்தாச்சு
1. மிஸ்டர் பிரசாத்
1. மீரா
1. முதல் குரல்
1. முதல் சீதனம்
1. மூன்றாம் படி
1. மௌன மொழி
1. ராசுக்குட்டி
1. ரிக்சா மாமா
1. ரெண்டு பொண்டாட்டி காவல்காரன்
1. ரோஜா
1. வசந்த மலர்கள்
1. வண்ண வண்ண பூக்கள்
1. வா வா வசந்தமே
1. வானமே எல்லை
1. வில்லுப்பாட்டுக்காரன்
1. ஜோடி சேர்ந்தாச்சு  
---
# தமிழ்த் திரைப்படங்களின் பட்டியல், 1991

1991 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அவள்
1. அர்ச்சனா ஐ. ஏ. எஸ்.
1. அன்பு சங்கிலி
1. அபூர்வ ராகம்
1. அதிகாரி
1. அழகன்
1. அண்ணன்
1. அன்புள்ள தங்கச்சிக்கு
1. ஆடி விரதம்
1. ஆயுள் கைதி
1. ஆசைக்கிளியே கோபமா
1. ஆத்தா உன் கோயிலிலே
1. இதய ஊஞ்சல்
1. இதய வாசல்
1. இதயம்
1. இரவு சூரியன்
1. இரும்புப் பூக்கள்
1. ஈஸ்வரி
1. ஈரமான ரோஜாவே
1. உருவம்
1. உயிரோவியம்
1. ஊரெல்லாம் உன் பாட்டு
1. என் ராசாவின் மனசிலே
1. என் பொட்டுக்கு சொந்தக்காரன்
1. எங்க ஊர் சிப்பாய்
1. என்னருகில் நீ இருந்தால்
1. ஐம்பதிலும் ஆசை வரும்
1. ஒயிலாட்டம்
1. ஒரு ஊமையின் ராகம்
1. ஒண்ணும் தெரியாத பாப்பா
1. கற்பூர முல்லை
1. காவல் நிலையம்
1. குறும்புக்காரன்
1. குணா
1. கும்பக்கரை தங்கையா
1. கேப்டன் பிரபாகரன்
1. கோபுர வாசலிலே
1. ஞான பறவை
1. சாந்தி எனது சாந்தி
1. சாமி போட்ட முடிச்சு
1. சின்ன தம்பி
1. சிறை கதவுகள்
1. சித்திரைப் பூக்கள்
1. சிகரம்
1. சிவரஞ்சனி
1. செந்தூரதேவி
1. சேரன் பாண்டியன்
1. தளபதி
1. தர்மதுரை
1. தம்பி வருவானாம்
1. தங்கமான தங்கச்சி
1. தங்கத்தாமரைகள்
1. தந்துவிட்டேன் என்னை
1. தம்பி ஊருக்குப் புதுசு
1. தம்பிக்கு ஒரு பாட்டு
1. தாலாட்டு கேக்குதம்மா
1. தாயம்மா
1. தீச்சட்டி கோவிந்தன்
1. தூதுபோ செல்லக்கிளியே
1. தைப்பூசம்
1. தையல்காரன்
1. நண்பர்கள்
1. நம்ம ஊரு மாரியம்மா
1. நல்லதை நாடு கேட்கும்
1. நாடு அதை நாடு
1. நான் போகும் பாதை
1. நான் புடிச்ச மாப்பிள்ளை
1. நாட்டுக்கு ஒரு நல்லவன்
1. நான் வளர்த்த பூவே
1. நாட்டை திருடாதே
1. நீ பாதி நான் பாதி
1. நெஞ்சமுண்டு நேர்மையுண்டு
1. பவுனு பவுனுதான்
1. பாதை மாறிய பயணம்
1. பாட்டொன்று கேட்டேன்
1. பிரம்மா
1. பிள்ளை பாசம்
1. புது மனிதன்
1. புதிய ராகம்
1. புத்தம் புது பயணம்
1. புது நெல்லு புது நாத்து
1. பெரும்புள்ளி
1. பொண்டாட்டி பொண்டாட்டிதான்
1. பொண்ணுக்கு சேதி வந்தாச்சு
1. பொண்டாட்டி சொன்னா கேட்டுக்கணும்
1. மறுபக்கம்
1. மனிதஜோதி
1. மகமாயி
1. மலைச்சாரல்
1. மனசார வாழ்த்துங்களேன்
1. மரிக்கொழுந்து
1. மாங்கல்யம் தந்துநானே
1. மாநகர காவல்
1. மூன்றெழுத்தில் என் மூச்சிருக்கும்
1. மூக்குத்தி பூ மேலே
1. ராசாத்தி வரும் நாள்
1. ருத்ரா
1. வணக்கம் வாத்தியாரே
1. வசந்தகால பறவை
1. வாசலிலே ஒரு வெண்ணிலா
1. வா அருகில் வா
1. வாக்கு மூலம்
1. விக்னேஷ்வர்
1. வீட்ல எலி வெளியிலே புலி
1. வெற்றி
1. வெற்றி படிகள்
1. வைதேகி கல்யாணம்
1. வைதேகி வந்தாச்சு
1. ஜென்ம நட்சத்திரம்  
---
# தமிழ்த் திரைப்படங்களின் பட்டியல், 1990

1990 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
# தமிழ்த் திரைப்படங்களின் பட்டியல், 1990

## வெளியிடப்பட்ட திரைப்படங்கள்
# தமிழ்த் திரைப்படங்களின் பட்டியல், 1989

1989 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அபூர்வ சகோதரர்கள்
1. அன்று பெய்த மழையில்
1. அன்னக்கிளி சொன்ன கதை
1. அத்தைமடி மெத்தையடி
1. அண்ணனுக்கு ஜே
1. அன்புக்கட்டளை
1. ஆராரோ ஆரிரரோ
1. இதய தீபம்
1. இது உங்க குடும்பம்
1. ரெட்டை குழல் துப்பாக்கி
1. உத்தம புருஷன்
1. என் கணவர்
1. என் தங்கை
1. எல்லாமே என் தங்கச்சி
1. என்னருமை மனைவி
1. எங்க அண்ணன் வரட்டும்
1. எங்க ஊரு மாப்பிள்ளை
1. எங்க வீட்டு தெய்வம்
1. என்ன பெத்த ராசா
1. என் ரத்தத்தின் ரத்தமே
1. என் புருஷன்தான் எனக்கு மட்டும்தான்
1. ஒரே தாய் ஒரே குலம்
1. ஒரே ஒரு கிராமத்திலே
1. ஒரு தொட்டில் சபதம்
1. ஒரு பொண்ணு நினைச்சா
1. கரகாட்டக்காரன்
1. காவல் பூனைகள்
1. காலத்தை வென்றவன்
1. காதல் என்னும் நதியினிலே
1. குற்றவாளி
1. கைவீசம்மா கைவீசு
1. சங்கு புஷ்பங்கள்
1. சந்தியா ராகம்
1. சரியான ஜோடி
1. சட்டத்தின் திறப்பு விழா
1. சம்சார சங்கீதம்
1. சகலகலா சம்மந்தி
1. சம்சாரமே சரணம்
1. சின்னப்பதாஸ்
1. சிவா
1. சின்ன சின்ன ஆசைகள்
1. சொந்தக்காரன்
1. சொந்தம் 16
1. சோலை குயில்
1. டில்லி பாபு
1. தர்மதேவன்
1. தர்மம் வெல்லும்
1. தங்கமணி ரங்கமணி
1. தங்கமான ராசா
1. தங்கமான புருஷன்
1. தங்கச்சி கல்யாணம்
1. தலைவனுக்கோர் தலைவி
1. தாய்நாடு
1. தாயா தாரமா
1. திராவிடன்
1. திருப்பு முனை
1. தென்றல் சுடும்
1. நாளை மனிதன்
1. நியாயத் தராசு
1. நினைவு சின்னம்
1. நீ வந்தால் வசந்தம்
1. நெத்தி அடி
1. படிச்சபுள்ள
1. பாசமழை
1. பாட்டுக்கு ஒரு தலைவன்
1. பாண்டி நாட்டுத் தங்கம்
1. பிக்பாக்கெட்
1. பிள்ளைக்காக
1. புதிய பாதை
1. புது மாப்பிள்ளை
1. புதுப்புது அர்த்தங்கள்
1. பூ மனம்
1. பெண்புத்தி முன்புத்தி
1. பொறுத்தது போதும்
1. பொன்மன செல்வன்
1. பொண்ணு பாக்க போறேன்
1. பொங்கி வரும் காவேரி
1. மனிதன் மாறிவிட்டான்
1. மனசுகேத்த மகராசா
1. மணந்தால் மகாதேவன்
1. மாப்பிள்ளை
1. மீனாட்சி திருவிளையாடல்
1. முந்தானை சபதம்
1. மூடு மந்திரம்
1. யோகம் ராஜயோகம்
1. ராஜநடை
1. ராஜா ராஜாதான்
1. ராஜாதி ராஜா
1. ராஜா சின்ன ரோஜா
1. ராதா காதல் வராதா
1. ராசாத்தி கல்யாணம்
1. வரம்
1. வருஷம் 16
1. வலது காலை வைத்து வா
1. வாய்க் கொழுப்பு
1. வாத்தியார் வீட்டுப் பிள்ளை
1. விழியோர கவிதை
1. வெற்றி விழா
1. வெற்றி மேல் வெற்றி
1. வேட்டையாடு விளையாடு
1. ஸ்ரீ ராமானுஜாசாரியா  
---
# தமிழ்த் திரைப்படங்களின் பட்டியல், 1988

1988 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அக்னி நட்சத்திரம்
1. அவள் மெல்ல சிரித்தாள்
1. அண்ணாநகர் முதல் தெரு
1. இது நம்ம ஆளு
1. இது எங்கள் நீதி
1. இரயிலுக்கு நேரமாச்சு
1. இல்லம்
1. இரண்டில் ஒன்று
1. இதுதான் ஆரம்பம்
1. இரத்த தானம்
1. உழைத்து வாழ வேண்டும்
1. உரிமை கீதம்
1. உன்னால் முடியும் தம்பி
1. உள்ளத்தில் நல்ல உள்ளம்
1. ஊமைக்குயில்
1. ஊமைத்துரை
1. ஊரைத் தெரிஞ்சுக்கிட்டேன்
1. என் உயிர் கண்ணம்மா
1. என் தங்கை கல்யாணி
1. என் தங்கச்சி படிச்சவ
1. என் தமிழ் என் மக்கள்
1. என்னை விட்டுப் போகாதே
1. என் ஜீவன் பாடுது
1. எங்க ஊரு காவல்காரன்
1. என் பொம்முக்குட்டி அம்மாவுக்கு
1. என் வழி தனி வழி
1. ஒருவர் வாழும் ஆலயம்
1. கடற்கரை தாகம்
1. கலியுகம்
1. கல்யாணப்பறவைகள்
1. கண் சிமிட்டும் நேரம்
1. கதாநாயகன்
1. கழுகுமலைக் கள்ளன்
1. கல்லூரிக் கனவுகள்
1. கனம் கோர்ட்டார் அவர்களே
1. காலையும் நீயே மாலையும் நீயே
1. காளிச்சரண்
1. குரு சிஷ்யன்
1. குங்குமக்கோடு
1. கைகொடுப்பாள் கற்பகாம்பாள்
1. கைநாட்டு
1. கொடி பறக்குது
1. கோயில் மணியோசை
1. சர்க்கரை பந்தல்
1. சத்யா
1. சகாதேவன் மகாதேவன்
1. சிகப்பு தாலி
1. சுதந்திர நாட்டின் அடிமைகள்
1. சுட்டிப் பூனை
1. சூரசம்ஹாரம்
1. செண்பகமே செண்பகமே
1. செந்தூரப்பூவே
1. சொல்ல துடிக்குது மனசு
1. தர்மத்தின் தலைவன்
1. தப்புக் கணக்கு
1. தங்க கலசம்
1. தம்பி தங்கக் கம்பி
1. தாயம் ஒண்ணு
1. தாய் மேல் ஆணை
1. தாய்ப்பாசம்
1. தெற்கத்திக்கள்ளன்
1. தென்பாண்டிச்சீமையிலே
1. நல்லவன்
1. நம்ம ஊரு நாயகன்
1. நான் சொன்னதே சட்டம்
1. நெத்திஅடி
1. பறவைகள் பலவிதம்
1. பாசப் பறவைகள்
1. பாட்டி சொல்லைத் தட்டாதே
1. பாடாத தேனீக்கள்
1. பாடும் பறவைகள்
1. பாய்மரக்கப்பல்
1. பார்த்தால் பசு
1. பூந்தோட்ட காவல்காரன்
1. பூவுக்குள் பூகம்பம்
1. பூவும் புயலும்
1. பெண்மணி அவள் கண்மணி
1. மக்கள் ஆணையிட்டால்
1. மணமகளே வா
1. மனைவி ரெடி
1. மாப்பிள்ளை சார்
1. ராசாவே உன்னெ நம்பி
1. வசந்தி
1. வீடு மனைவி மக்கள்
1. ஜாடிக்கேத்த மூடி
---
# தமிழ்த் திரைப்படங்களின் பட்டியல், 1987

1987 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.
- அஞ்சாத சிங்கம்
- அன்புள்ள அப்பா
- அருள் தரும் ஐயப்பன்
- ஆனந்த்
- ஆளப்பிறந்தவன்
- ஆண்களை நம்பாதே
- ஆனந்த ஆராதனை
- ஆயுசு நூறு
- இலங்கேஸ்வரன்
- இனிய உறவு பூத்தது
- இவர்கள் இந்தியர்கள்
- இவர்கள் வருங்காலத் தூண்கள்
- இனி ஒரு சுதந்திரம்
- இவள் ஒரு பௌர்ணமி
- இது ஒரு தொடர்கதை
- உழவன் மகன்
- உள்ளம் கவர்ந்த கள்வன்
- ஊர்க்காவலன்
- ஊர்க்குருவி
- எல்லைக்கோடு
- எங்க சின்ன ராசா
- எங்க வீட்டு இராமாயணம்
- எங்க ஊரு பாட்டுக்காரன்
- ஏட்டிக்கு போட்டி
- ஒரே ரத்தம்
- ஒரு தாயின் சபதம்
- ஒன்று எங்கள் ஜாதியே
- கவிதை பாட நேரமில்லை
- கதைகதையாம் காரணமாம்
- கடமை கண்ணியம் கட்டுப்பாடு
- கல்யாணக் கச்சேரி
- காணி நிலம்
- காதல் பரிசு
- காலம் மாறுது
- காவலன் அவன் கோவலன்
- கிருஷ்ணன் வந்தான்
- கிராமத்து குயில்
- கிழக்கு ஆப்பிரிக்காவில் ஷீலா
- குடும்பம் ஒரு கோவில்
- கூலிக்காரன்
- கூட்டுப்புழுக்கள்
- சங்கர் குரு
- சட்டம் ஒரு விளையாட்டு
- சிறைப்பறவை
- சின்னத்தம்பி பெரியதம்பி
- சின்னபூவே மெல்லபேசு
- சின்னக்குயில் பாடுது
- செல்லக்குட்டி
- சொல்வதெல்லாம் உண்மை
- தங்கச்சி
- தாம்பத்யம்
- தாலிதானம்
- தாயே நீயே துணை
- திருமதி ஒரு வெகுமதி
- தீர்த்தக் கரையினிலே
- துளசி
- தூரத்துப் பச்சை
- நல்ல பாம்பு
- நாயகன்
- நினைவே ஒரு சங்கீதம்
- நினைக்க தெரிந்த மனமே
- நிலாவை கையிலே புடிச்சேன்
- நீதிக்குத் தண்டனை
- நேரம் நல்லாருக்கு
- பரிசம் போட்டாச்சு
- பருவ ராகம்
- பாடு நிலாவே
- பாசம் ஒரு வேஷம்
- புயல் பாடும் பாட்டு
- பூமழை பொழியுது
- பூ பூவா பூத்திருக்கு
- பூவே இளம் பூவே
- பூவிழி வாசலிலே
- பூக்கள் விடும் தூது
- பேசும் படம்
- பேர் சொல்லும் பிள்ளை
- மனிதன்
- மனைவி ரெடி
- மைக்கேல் ராஜ்
- மை டியர் லிசா
- மேகம் கறுத்திருக்கு
- முத்துக்கள் மூன்று
- முப்பெரும் தேவியர்
- மீண்டும் மகான்
- மக்கள் என் பக்கம்
- மனதில் உறுதி வேண்டும்
- மங்கை ஒரு கங்கை
- வண்ணக் கனவுகள்
- வளையல் சத்தம்
- வாழ்க வளர்க
- விலங்கு
- வீர பாண்டியன்
- வீரன் வேலுத்தம்பி
- வெளிச்சம்
- வேதம் புதிது
- வேலுண்டு வினையில்லை
- வேலைக்காரன்
- வைராக்கியம்
- ரேகா
- ரெட்டை வால் குருவி
- ராஜ மரியாதை
- ஜல்லிக்கட்டு
- ஜாதிப்பூக்கள்
---
# உரோம்

## வரலாறு

ஏறத்தாழ மூவாயிரம் ஆண்டுகளுக்கு முன் ட்ராய் நகரம் தீப்பிடித்து எரிந்தபோது அங்கிருந்து ஓடிவந்த மன்னன், லிதியம் என்கிற ஆற்றின் கரையிலிருந்த வேறொரு மன்னனிடம் தஞ்சமடைந்தான். பிறகு, அம்மன்னனின் மகளையே மணம் செய்து கொண்டான். அந்த வம்சாவழியில் வந்த ஒரு பெண் ரியா சில்வியா, அவள் செவ்வாய் கிரகத்தால் கருவுற்று இரட்டை ஆண் குழந்தைகளை பெற்றாள். ஆனால், அந்த நேரத்தில் அவளின் மாமன் அந்த நகரத்தை கைப்பற்றியதால், தன் குழந்தைகளை காக்க ஒரு கூடையில் அவர்களை வைத்து டைபர் ஆற்றில் வி்ட்டுவிட்டாள். ஆற்றில் சென்ற குழந்தைகளை ஓநாய் ஒன்று இழுத்து வந்து, தன் பாலை சொரிந்து அவர்களைக் காத்தது. ஓநாயிடம் இருந்த குழந்தைகளை, அவ்வழியாக சென்ற மாடு மேய்ப்பவன் காப்பாற்றி வளர்த்து வந்தான். அவர்களே ரோமுலசு மற்றும் ரேமசு. இதன் அடையாளமாக ஓநாய் பாலூட்டும் இரட்டையர் சிலை ரோமானியா முழுவதும் இடம் பெற்றிருக்கும்.  
இரட்டையர்களாகிய ரோமுலஸ், ரேமஸ் ஆகியோர் இணைந்து கி.மு. 753ல் ரோம் நகரத்தை நிறுவியதாக ஒரு தொல்மரபு கூறுகின்றது. அகழ்வாராய்ச்சியின் படியும் சுமார் கி.மு 8 ஆம் நூற்றாண்டு வாக்கில் இருந்து தொடர்ந்து மக்கள் இன்று ரோம் நகரம் உள்ள பகுதியில் வாழ்ந்து வந்துள்ளனர் என்று கண்டுபிடித்துள்ளனர்.  
உரோமைக் குடியரசு உரோம நாகரீகம் குடியரசு அரசமைப்பாக இருந்த கால கட்டத்தைக் குறிக்கிறது. முடியரசாக இருந்த உரோம நகர் கிமு 508 இல் குடியரசானது. ஒவ்வொரு ஆண்டும் கோன்சல்கள் எனப்பட்டும் இரு அதிகாரிகள் செனேட் அவையினால் வாக்கெடுப்பு மூலம் தேர்ந்தெடுக்கப்பட்டு, குடியரசை நிருவகித்தனர். காலப்போக்கில் ஒரு விரிந்த அரசியலமைப்புச் சட்டமும் உருவானது. அதில் அரசின் ஒவ்வொரு பிரிவின் அதிகாரங்கள் தெளிவாக வரையறுக்கப்பட்டு ஒவ்வொரு அங்கமும் முழு அதிகாரத்தைக் கையிலெடுக்காவண்ணம் அதிகாரத் தடைகளும் ஏற்படுத்தப்பட்டிருந்தன. தேசிய நெருக்கடிக் காலங்களைத் தவிர அதிகாரிகளின் பதவிக் காலம் ஓராண்டாகக் குறுக்கப்பட்டிருந்தது. எந்த வொரு தனி மனிதனும் குடியரசு மீது சர்வாதிகாரம் செலுத்த முடியாதவாறு கட்டமைப்புகள் உருவாக்கப்பட்டிருந்தன.  
ஆனால் உரோமக் குடியரசு படையெடுப்புகளாலும் பிற நாட்டுக் கூட்டணிகளாலும் அளவில் பெருகியதால், குடியரசு நிருவாக முறை கொஞ்சம் கொஞ்சமாக நீர்த்துப் போனது. அதிகாரம் ஒரு சில செல்வாக்கு வாய்ந்த செனேட்டர்கள் கையில் தங்கியதால், அவர்களுக்குள் அடிக்கடி மோதல்கள் ஏற்பட்டன. உள்நாட்டுப் போர் மூழ்வது வழக்கமானது. கிமு முதலாம் நூற்றாண்டின் இறுதியில் தொடர்ச்சியாக பல உள்நாட்டுப் போர்கள் நிகழ்ந்தன. அவற்றின் இறுதியில் வெற்றி பெற்ற ஆக்ட்டேவியன் அகஸ்ட்டஸ் என்ற பெயரில் பேரரசராகத் தன்னை அறிவித்துக் கொண்டார். குடியரசு கலைக்கப்பட்டு உரோமைப் பேரரசு உருவானது.
# உரோம்

## விக்டர் இம்மானுவேல் நினைவகம்

தனித்தனியாக இருந்த இத்தாலியை ஒன்றிணைத்து ஆட்சி செய்தவர் விக்டர் இம்மானுவேல். தனது ஆட்சி காலத்தில் ஆறு முதல் ஒன்பது வயது வரை உள்ள குழந்தைகளுக்கு கட்டாயக் கல்வித் திட்டத்தை அறிமுகப்படுத்தியவர். அவரை கவுரவிக்க கட்டப்பட்ட கட்டிடமே விக்டர் இம்மானுவேல் நினைவகம். இதை 1885-ல் ஆரம்பித்து 1911 ல் தான் கட்டி முடித்திருக்கிறார்கள். இது முழுவதும் சலவைக் கற்களால் கட்டப்பட்டது ஆகும். இக்கட்டிடத்தின் முன் குதிரை மீது அமர்ந்து இருக்கும் இம்மானுவேலின் சிலை கலைநயத்துடன் வடிவமைக்கப்பட்டுள்ளது.
# உரோம்

## ட்ரிவி ஃபவுண்டைன்

ரோம் நகரின் மிகப்பெரிய ஃபவுண்டைன்,ட்ரிவி ஃபவுண்டைன் ஆகும்.ட்ரிவி என்றால் 'மூன்று சாலை கூடுமிடம்' என்று பொருள்.இந்த ஃபவுண்டைனில் மூன்று சாலைகள் கூடுகின்றன அதனால் இப் பெயர் ஏற்பட்டது.இந் நீரூற்றுக்கு சலோன் என்னும் நீரூற்றிலிருந்து நீர் வருகிறது.
இதை 1732-ல் ஆரம்பித்து 1762 ல் தான் கட்டி முடித்திருக்கிறார்கள்.இதில் சமுத்திரக் கடவுளான ஓசியானஸின் சிலை உள்ளது.அவரின் இரு பக்கமும் இரு சிலை உள்ளது.ஒன்று செல்வம் அளிக்கும் கடவுளின் சிலை மற்றொன்று நோயை குணப்படுத்தும் கடவுளின் சிலை.
# உரோம்

## கொலோசியம்

ரோமானியர்கள் சண்டையை ஒரு திருவிழா போல் கொண்டாடுவர்.அதற்காக கட்டப்பட்டதே கொலோசியம்.இங்கு சண்டை இடும் வீரர்களை கிளாடியேட்டர் என்றே அழைப்பர். கிளாடி என்றால்'கத்தி' என்று பொருள்.கி.பி.முதலாம் நூற்றாண்டில் இது கட்டப்பட்டது.இதன் உயரம் 150 அடியாகும்,மொத்தம் நான்கு கேலரியை உள்ளடுக்கியது ஆகும்,ஒரே சமயத்தில் இங்கு 8000 பேர் அமர்ந்து வீரர்களின் சண்டைகளை காணலாம்.
# உரோம்

## தி பாத்ஸ் ஆப் கரகலா

கரகலா என்ற மன்னன் கட்டிய ஒரு பொது குளியல் தொட்டியே தி பாத்ஸ் ஆப் கரகலா ஆகும்.
# உரோம்

## மேற்கோள்களும் அடிக்குறிப்புகளும்

### உசாத்துணைகள்

- வேங்கடம் எழுதிய அடேங்கப்பா ஐரோப்பா-விகடன் பிரசுரம்.
# உரோம்

## வெளியிணைப்புகள்

-
- Commune of Rome
- APT (official Tourist Office) of the City of Rome
- Rome Museums – Official site
- Capitoline Museums
# டைபர்

**டைபர்** (*Tiber*) ஆறு இத்தாலியில் உள்ள மூன்றாவது நீளமான ஆறாகும். இதன் நீளம் 406 கி.மீ ஆகும். இவ் ஆறு இத்தாலியின் டஸ்க்கனி என்னும் பகுதியில் உள்ள தெற்கு-வடக்காக அமைந்திருக்கும் அப்பென்னைன் மலைத் தொடரில் தொடங்கி தெற்கு நோக்கி ஓடி இத்தாலியின் தென்மேற்கே உள்ள டிர்ரேனியன் கடலில் கலக்கின்றது.
# பொன். கந்தையா

**பொன்னம்பலம் கந்தையா** (1 சூலை 1914 – 9 செப்டம்பர் 1960) ஈழத்துத் தமிழ் அரசியல்வாதி. இலங்கையின் வரலாற்றில் தமிழ் மக்களால் தெரிவு செய்யப்பட்ட ஒரேயொரு இடதுசாரி நாடாளுமன்ற உறுப்பினர். தாழ்த்தப்பட்ட தமிழ்ச் சிறுவர்களின் கல்வி மேம்பாட்டிற்காகப் பாடசாலைகளில் அவர்களையும் அனுமதிக்க வேண்டுமென்று கோரியவேளை 60களில் கல்வி அமைச்சராக இருந்த டபிள்யூ. தகநாயக்காவின் உதவியினால் தாழ்த்தப்பட்ட பிள்ளைகள் படிப்பதற்கென வசதியற்ற பகுதிகளில் 11 பாடசாலைகளைத் தொடக்கி வைத்தார். தனிச் சிங்களச் சட்டம் கொண்டு வரப்பட்ட போது பொன் கந்தையா *நெருக்கடியிலிருந்து நெருக்கடிக்கு* என்ற தலைப்பில் நாடாளுமன்றத்தில் புகழ் கொண்ட உரையை நிகழ்த்தினார்.
# பொன். கந்தையா

## வாழ்க்கைச் சுருக்கம்

வடமராச்சியில் கரவெட்டியில் பிறந்த பொன். கந்தையா யாழ்ப்பாணம் இந்துக் கல்லூரியில் கல்வி கற்றார். இலங்கைப் பல்கலைக்கழகத்தில் பட்டப்படிப்பை முடித்துக் கொண்டு புலமைப்பரிசில் பெற்று கேம்பிரிட்ஜ் பல்கலைக்கழகம் சென்றார். இரண்டு ஆண்டுகளில் பொருளியலில் முதுமாணிப் பட்டம் பெற்றார். ஒக்ஸ்போர்ட் பல்கலைக்கழகத்தில் மேலும் இரண்டாண்டுகள் கல்வி கற்று இலங்கை திரும்பினார். இலங்கைப் பல்கலைக்கழகத்தில் விரிவுரையாளராகப் பணியாற்றிய கந்தையா பின்னர் பேராதனைப் பல்கலைக்கழகத்தில் நூலகராகப் பதவியேற்றார். கொழும்பு மாநகர சபையின் வேண்டுகோளின்படி, கொழும்பு பொது நூல்நிலையத்தை சீர்திருத்துவது பற்றி ஆராய்ந்து அறிக்கை வழங்கினார். பின்னர் மானிப்பாய் இந்துக் கல்லூரியில் ஆசிரியராகப் பணியைத் தொடர்ந்தார்.
# பொன். கந்தையா

## அரசியல் வரலாறு

பொன்னம்பலம் கந்தையா இங்கிலாந்தில் கல்வி கற்ற போது இடதுசாரி மாணவர்களாக இருந்த பீட்டர் கெனமன், எஸ். ஏ. விக்கிரமசிங்க ஆகியோருடன் பழகும் வாய்ப்பைப் பெற்றார். இலங்கை திரும்பிய பொழுது இடதுசாரி சிந்தனையுடன் வந்தார். இலங்கையில் கம்யூனிஸ்ட் அமைப்பை உருவாக்குவதில் முதன்மைப் பங்கு வகித்தார்.
# பொன். கந்தையா

## தேர்தல் வெற்றி

பருத்தித்துறை தேர்தல் தொகுதியில் 1947, 1952 தேர்தல்களில் பொதுவுடைமைக் கட்சி சார்பில் போட்டியிட்டுத் தோற்றார். ஆனாலும் 1956 தேர்தலில் 6,317 மேலதிக வாக்குகளினால் வெற்றியீட்டினார். பொன். கந்தையா 14,381 வாக்குகளும், மு. சிவசிதம்பரம் (சுயேட்சை) 8,064 வாக்குகளும், கே. துரைரத்தினம் (சமஷ்டிக் கட்சி) 5,859 வாக்குகளும் பெற்றனர். பின்னர் 1960 மார்ச் மாதத்தில் நடந்த தேர்தலில் புதிதாக உருவாக்கப்பட்ட உடுப்பிட்டி தேர்தல் தொகுதியில் போட்டியிட்டுத் தோல்வியடைந்தார்.
# நியண்டர்தால் மனிதன்

**நியண்டர்தால்** (*Neanderthal*, *Homo neanderthalensis*), ஐரோப்பாவிலும் மேற்கு ஆசியாவின் சில பகுதிகளிலும் வாழ்ந்திருந்த ஹோமோ வகை இனமாகும். முன்-நியாண்டர்தால் குணங்கள் 3,50,000 ஆண்டுகளுக்கு முன்னமே ஐரோப்பாவில் காணப்பட்டது. முழுமையான நியண்டர்தால் குணங்கள் 1,30,000 ஆண்டுகளுக்கு முன்னர் உருவாகிவிட்டிருந்தது. 24, 000 ஆண்டுகளுக்கு முன்னர் ஐரோப்பாவில் இவ்வினம் அழிந்துபோனது.  
நியண்டர்தால் மனித எச்சங்கள் ஜெர்மனியின் நியண்டர்தால் என்னும் பிரதேசத்தில் கண்டுபிடிக்கப்பட்டதால் இப்பெயரால் அழைக்கப்படுகிறான். இவன் நெருப்பை பயன்படுத்தினான்; குகையில் வாழ்ந்தான்; தோலாடை அணிந்தான்.
# நியண்டர்தால் மனிதன்

## கருவிகள்

தென்மேற்கு பிரான்சில் 50,000 ஆண்டு பழமை வாய்ந்த *பெச்சுடியாசிசு (Pech-de-l’Azé I)* தளத்தில் கண்டறியப்பட்ட மாங்கனீசு ஈர் ஆக்சைடு கற்கள் நியண்டர்தால் மனிதர்கள் வேதியியல் அறிவுபெற்று நெருப்பை உண்டாக்கியிருக்கிறார்கள் என நிறுவுகிறது.  
ஸ்பெயினில் உள்ள குகைகளை அடிப்படையாகக் கொண்டு, நியாண்டர்தால்கள் குறியீடுகளைப் பயன்படுத்துவதற்கும், சுருக்கமாகச் சிந்திக்கும் திறன் பெற்றவர்கள் என்றும் லிஸ்பன் பல்கலைக்கழகத்தின் பேராசிரியரான ஜோவோ சில்ஹாவோ கூறினார்.
# நியண்டர்தால் மனிதன்

## மேலும் பார்க்க

- பீக்கிங் மனிதன்
# சாவக மனிதன்

கண்டெடுக்கப்பட்டுள்ள மில்லியன் கணக்கான ஆண்டுகள் பழைமையானவை எனக் கருதப்படும் மானிட மண்டையோடுகள்]]
**ஜாவா மனிதன்** என்பது 1891 ஆம் ஆண்டில் இந்தோனேசியாவின், கிழக்கு சாவகத்தில் உள்ள பெஙாவன் சோலோ (Bengawan Solo) ஆற்றங்கரையில் கண்டுபிடிக்கப்பட்ட புதைபடிவம் ஒன்றுக்குரிய மனித மூதாதை ஒருவனுக்கு வழங்கப்பட்ட பெயர் ஆகும். ஓமோ எரெக்துசு (Homo erectus) என்னும் உயிரியற் பெயரால் அழைக்கப்படும் இம் மனித மூதாதை தொடர்பில் கிடைத்த மிகப் பழைய தடயங்களில் இதுவும் ஒன்று. இந்த ஆதி மனிதன் 500,000 ஆண்டுகளின் முன் வாழ்ந்ததாகக் கருதப்படுகிறது. இதனைக் கண்டு பிடித்த இயுஜீன் டுபொய்ஸ் (Eugène Dubois) என்பவர் இவ்வகை மனிதனுக்கு *பித்தெகாந்திராப்பஸ் இரெக்ட்டஸ் (Pithecanthropus erectus)* என்னும் அறிவியற் பெயரை வழங்கினார். இப்பெயர், நிமிர்ந்த மனிதக் குரங்கு மனிதன் என்னும் பொருள்படக்கூடிய கிரேக்க, இலத்தீன் மொழி வேர்ச் சொற்களில் இருந்து உருவாக்கப்பட்டது.
# சாவக மனிதன்

## வரலாறும் முக்கியத்துவமும்

டுபொய்ஸின் கண்டுபிடிப்பு ஒரு முழுமையான மாதிரி அல்ல. இது, ஒரு மண்டையோட்டு மூடி, ஒரு தொடை எலும்பு, சில பற்கள் என்பன அடங்கியது ஆகும். இவை அனைத்துமே ஒரே இனத்துக்கு உரியவைதானா என்பதிற் சில ஐயங்களும் எழுப்பப்பட்டு உள்ளன. இது போன்ற ஆனால் இதைவிட முழுமையான இரண்டாவது மாதிரி நடுச்சாவகத்தில் உள்ள சஙீரான் என்னும் ஊரிற் கண்டுபிடிக்கப்பட்டது. 1936 ஆம் ஆண்டில் கண்டுபிடிக்கப்பட்ட இம் மாதிரியைத் தொடர்ந்து மேலும் பல இது போன்ற மாதிரிகள் இப்பகுதியிற் கண்டுபிடிக்கப்பட்டன.
# சாவக மனிதன்

## ஆய்வுகள்

குரங்கு மனிதனைக் குறித்த ஆய்வுகளில் இருவர் செய்த ஆய்வுகள் மிக முக்கியமானதாக உள்ளன.
# சாவக மனிதன்

## ஆய்வுகள்

### யூசின் டுபாய்

1891 ஆம் ஆண்டு, டாக்டர் யூசின் டுபாய் (Eugène Dubois), என்னும், இடச்சுப் படையைச் சேர்ந்த மருத்துவர், ஜாவா தீவின் நடுவே, திருநில் என்னும் சிற்றூருக்கு அருகிலுள்ள சோலோ ஆற்றுப்படுகையிலே, ஆறு அறுத்துச் சென்றமையால், இப்போதுள்ள தரைமட்டத்திற்கு அறுபது அடி கீழே காணப்படும் எரிமலை மண் படிவிலே, சில பாசில் எலும்புகளைக் கண்டெடுத்தார். டுபாய் மருத்துவராய் இருந்ததமன்றி, மானிடவியல் ஆராய்ச்சியிலும் விருப்பமிக்கவர். மனித இனத்தின் பரிணாம இரகசியங்களை சாவா போன்ற இடங்களில் அறியலாம் என்பது அவருடைய திடநம்பிக்கை. இந்த நோக்கத்துடனேயே அவர் அந்நாட்டுக்கு வந்தார். திருநில்லில் அவருக்கு முதலில் அகப்பட்ட அந்தப் பாசில்கள் மண்டையோட்டின் மேற்பகுதி ஒன்று, தொடையெலும்பு ஒன்று. வேறாகக்கிடந்த மேற்கடை வாய்ப்பற்கள் இரண்டு, சிலகாலம் சென்ற பிறகு ஒரு முன் கடைவாய்ப் பல், அதே படிவுகளில் கிடைத்தது. இந்தப் படிவுகளின் காலம், பிளைஸ்ட்டோசீன் பனிக் கட்டிக் கால வட்டங்களிலே முதல் வட்டத்தின் முடிவு. ஐரோப்பாவில் இரண்டாம் பனிக்கட்டிக் காலம் நடந்து கொண்டிருந்தபோது, அதாவது ஐந்து லட்சம் ஆண்டுகளுக்கு முன், ஜாவாவில் எரிமலை பொங்கியிருக்க வேண்டும். அந்தப் படிவிலே இவ்வெலும்புகள் பாசில்களாகிக் கிடைத்திருக்கின்றன. ஜாவா தீவு, பிளையோசீன் காலத்திலும், ஆதி பிளைஸ்ட்டோசீன் காலத்திலும், அதாவது சுமார் பத்துலட்சம் ஆண்டுகளுக்கு முன்பு, ஆசியாக் கண்டத்தின் அகல்நிலப் பகுதியோடு இணைந்திருந்தது. பிறகே சாவாத் தீவாக மாறிற்று எனக் கருதிகின்றனர்.
# சாவக மனிதன்

## ஆய்வுகள்

### வோன் கேனிக்சுவல்டு

1938 ஆம் ஆண்டு, அதே புவியியற்காலக் கிடைமட்டத்தில், பொன் கேனிக்ஸ்வல்டு (Von Koenigswald) என்பவ,ர் அந்த ஓட்டை எல்லா அமிசங்களிலும் ஒத்த ஓர் ஓட்டைக் கண்டெடுத்தார். அது முன்கண்ட ஓட்டைக் காட்டிலும் முழுமையானது. ஆனால், அது சிறியது. அது ஒரு பெண்ணின் தலையோடு ஆகும். பிறகு, இதே ஜாவாவகையைச் சேர்ந்த ஓடுகள் நான்கும், நான்கு கீழ்த்தாடைகளும் அகப்பட்டன. ஜாவாவின் கிழக்குக் கோடியில், 'மோடு ஜொக்கார்ட்டா' என்னும் இடத்தில், கேனிக்ஸ்வல்டு, 'பிளைஸ்ட்டோசீன்' தொடக்கக் காலத்துக்குரிய படிவில் ஒரு குழந்தையின் ஓட்டைத் தோண்டியெடுத்தார். முதலில் டுபாய் கண்டெடுத்த இரண்டு கடைவாய்ப் பற்களும், வானரப் பண்புடையவை. அவை பிதிக்காந்த்திரோப்பஸ் ஓட்டுக்குச் சம்பந்தப்பட்டவையல்ல. அக்காலத்திலிருந்த ஏதோ வானரத்தின் பற்கள். முன்கடைவாய்ப் பல் என்னவோ மனிதப் பண்புள்ளதே. இந்தப்பல் பிதிக்காந்த்திரோப்பஸின் பல்லே என்பது விஞ்ஞானிகளின் கருத்தாக இருந்தது.இனி, பிதிக்காந்த்திரோப்பஸ் இரெக்ட்டஸின் மண்டையோட்டில் அடைத்துக்கொண்டிருந்த மண் முதலியவற்றை அகற்றிவிட்டு, அதன் உட்புறப்பரப்பை ஆராய்வதற்காக வார்ப்பு எடுத்தனர். அந்த எலும்பைக்கொண்டு தலையின் அளவைக் கணக்கிட்டனர். மண்டையோடு மூளையின் வடிவத்தோடு நெருங்கியிருக்கும், அதில் அடங்கியிருந்த மூளை எவ்வளவு பெரியதாக இருந்திருக்கவேண்டும் என்றும், வார்ப்பிலிருந்து மூளையின் எவ்வெப்பாகங்கள் எவ்வெவ்வள வுக்கு வளர்ச்சியுற்றிருந்தன என்றும் ஆராய்ந்து முடிவு எடுத்தனர்.  
அம்முடிவுகளைப் பார்க்கும்போது, டுபாய் கண்டெடுத்த ஓட்டிற்குரிய மூளையளவு 950 க. செ. அது ஓர் ஆண் என எண்ணுகின்றனர். பெண் ஓட்டிற்குரிய மூளை 750 க. செ. குழந்தை யோட்டின் அளவு 650 க. செ. இருந்தது ; அது வளர்ந்து முதிர்ச்சியுற்றால் அதன் அளவு 800-900 வரை ஆகலாம். ஆதலால் பிதிக்காந்த்திரோப்பஸ் மனிதனே என்றுத் தெளிவாகியது.
# பீக்கிங் மனிதன்

**பீக்கிங் மனிதன்** 250,000 ஆண்டுகளின் முன் வாழ்ந்த மனிதன். இவன் முழுவளர்ச்சியடையாத மனிதக்குரங்கு மனிதன். 1929 இல் பீக்கிங் மனிதனின் மண்டையோட்டுப் புதையுருவம் சீனாவின் பீக்கிங் நகரருகில் கண்டுபிடிக்கப்பட்டது. அதனாலேயே இம்மனிதனுக்கு இப்பெயர் வழங்கப்பட்டது.  
பீக்கிங் மனிதர்கள் கல்லாயுதங்களைப் பயன்படுத்தினர். நெருப்பின் பயனை அறிந்திருந்தனர்.
# பீக்கிங் மனிதன்

## வரலாறு

சீனாவின் தலைநகரம் பெய்ஜிங் (பழைய பெயர் பீகிங்) அருகில் உள்ள சொவ்கொவ்தியான் என்ற பள்ளத்தாக்கில் 1921இல் சுவீடனைச் சேர்ந்த ஆய்வாளர் ஆண்டர்சன் என்பவர் அகழ்வாராய்ச்சி நடத்தினார். 1923இல் ஆண்டர்சனின் உதவியாளரான ஓட்டோ ஸ்டேன்ஸ்கி, பண்டைய மனிதனின் கடைவாய்ப்பற்கள் சிலவற்றைக் கண்டெடுத்தார். 1926இல் அதுகுறித்த செய்திகளை, ஆய்வு அறிக்கைகளை ஓட்டோ வெளியிட்டார். அதற்குப் பிறகு அதே பகுதியில் நடத்தப்பட்ட அகழ்வாராய்ச்சியில், கீழ்தாடையுடன் கூடிய சில பற்கள், மண்டை ஓட்டின் சில துண்டுகள் கண்டெடுக்கப்பட்டன. பிறகு சீனத் தொல்பொருள் ஆய்வாளர்கள் சிலரது தலைமையிலும், சார்டின் என்ற பிரெஞ்சு ஆய்வாளரது முயற்சியிலும் அங்கே தொடர்ந்து தேடுதல் பணி நடைபெற்றது. அடுத்த சில வருடங்களில் ஆதிமனிதனின் ஆறு முழுமையான மண்டை ஓடுகள் கிடைத்தன. தவிர, மண்டை ஓட்டின் பகுதிகள், பற்கள், தாடை எலும்புகள் என மொத்தம் 200 படிமங்கள் கிடைத்தன. அந்த மண்டை ஓடுகளுக்குச் சொந்தமான மனிதர்களுக்கு ‘பீகிங் மனிதன்’ என்று பெயரிடப்பட்டது.  
இதன் பிறகு ஆய்வாளர்கள் இந்த மண்டையோடுகள் குறித்து தங்கள் ஆராய்ச்சிப் பணிகளைத் தொடர்ந்தார். பீகிங் மனிதனுக்கு முன்பாகவே கண்டெடுக்கப்பட்டவன் ஜாவா மனிதன். நீளமான கைகளையுடைய ஜாவா மனிதனை முழுமையான வளர்ச்சியடைந்த மனிதர்களாக ஆய்வாளர்களால் ஏற்றுக்கொள்ள முடியவில்லை.  
இந்த ஆய்வுகளின்படி பீகிங் மனிதன் ஜாவா மனிதனைவிட வளர்ச்சியடைந்தவனாகக் கருதப்படுகிறான். அவன் இரண்டு கால்களால் நிமிர்ந்து நடந்திருக்கிறான். கல்லால் ஆன ஆயுதங்களைப் பயன்படுத்தியிருக்கிறான். நெருப்பின் பயனை அறிந்திருக்கிறான். எனவே, அவனிடம் மனித குலத்தின் பண்பாடு இருந்திருக்கிறது. இன்றைய நாகரிக மனிதனின் மூதாதையன் பீகிங் மனிதனே என்று சார்டின் தனது ஆய்வுகள் மூலம் விளக்கினார். பீகிங் மனிதன், சுமார் 2,50,000 ஆண்டுகளுக்கு முன்பு வாழ்ந்திருக்கலாம் என்று சார்டினின் ஆய்வுகள் தெரிவித்தன. மனித இனத்தின் வரலாற்றை விளக்குவதில் பீகிங் மனிதனின் கண்டுபிடிப்பு மிக முக்கியமானதாகக் கருதப்படுகிறது. இரண்டாம் உலகப்போரின்போது இந்த மண்டையோடுகள் காணாமல் போயின.
# பீக்கிங் மனிதன்

## தூணை நூற்கள்

- *மூதாதையரைத் தேடி*, சி.கி. ஜெயகரன், நவம்பர் 1991, காலச்சுவடு பதிப்பகம், நாகர்கோவில்.
# விசுவநாத நாயக்கர்

**விசுவநாத நாயக்கர்** மதுரையை ஆண்ட நாயக்க மன்னர்களுள் முதலாமவர் ஆவார். இவர் கிருஷ்ணதேவராயரின் படைதளபதியான நாகம நாயக்கரின் மகனாவார். இவர் பலிஜா சாதியின் கரிகாபதி குடும்பத்தைச் சேர்ந்தவர். இவரது ஆட்சியில் கேரளத்தின் முப்பது பகுதிகள் உட்பட மதுரை, இராமநாதபுரம், திருநெல்வேலி, திருச்சி, கோயம்புத்தூர், சேலம் ஆகிய பகுதிகள் அடங்கியிருந்தன. இவர் 72 பாளையங்களை உருவாக்கினார் . அவை 1800 ஆம் ஆண்டுவரை நீடித்திருந்தன.  
15 ஆம் நூற்றாண்டில் இந்தியாவின் தென்மண்டலங்களில் ஒன்றான மதுரைக்கு அரசப்பிரதிநிதியாக இருந்தவர் விசுவநாத நாயக்கர்.விஜயநகரப்பேரரசின் வீழ்ச்சிக்குப் பின்னர் இவர் மதுரையின் ஆட்சியாளரானார். மதுரையில் நாயக்கர் வம்சத்தினை நிறுவியவர் இவரே ஆவார்.
விசுவநாத நாயக்கரின் போர்படையை வழிநடத்தியவர் ஆரியநாத முதலியார்.இவர் விசுவநாத நாயக்கரின் படையை வழிநடத்தியதோடு,அதனை இரண்டாவது சிறந்த தளபதியாக(போருக்கு அனுப்பப்படும் சிறந்த படைப்பிரிவு) ஆக்கியதோடு பின்னாளில் தென்னிந்தியாவில் பல பகுதிகளை ஆட்சியைப் பிடித்தார்.விசுவநாத நாயக்கருக்குப் பின் அவரது மகனான கிருஷ்ணப்ப நாயக்கர்,இவர் தந்தையது திறமையான மந்திரியான ஆரியநாதனுடன் இணைந்து,மதுரை இராச்சியத்தை,நாயக்கர் ஆட்சியின் கீழ் விரிவுபடுத்தி,பண்டைய பாண்டியர் ஆட்சிப்பகுதியையும் மதுரை நாயக்கர் ஆட்சியின் கீழ் கொண்டுவந்தனர். அதோடு அவர் விஜயநகர பேரரசிடம் முறையிட்டதன் பேரில், நாகம்ம நாயக்கரின் கீழ் பாண்டியருக்கு உதவியாக ஒரு பயணம் ஏற்பாடு செய்யப்பட்டது. நாகம்ம நாயக்கர் வீரகேசசோழனை வீழ்த்தி மதுரை அரியணையைக் கைப்பற்றினார்.விஜயநகர சக்கரவர்த்தி யாராவது ஒருவர் இச்சிக்கலைச் சரிசெய்ய வேண்டுமென்று கேட்டுக்கொண்டபோது,நாகம்ம நாயக்கரின் சொந்த மகனான விசுவநாத நாயக்கர் முன்வந்தார்.மன்னர் விசுவநாதநாயக்கரோடு,கிளர்ச்சியாளருக்கு எதிராக ஒரு படையையும் அனுப்பிவைத்தார்.அதன்படியே அவர் தனது தந்தையை விஜயநகர சக்கரவர்த்தியிடம் ஒப்படைத்தார்.இந்த விசுவாசத்தின் வெகுமதியாகவே மன்னர், விசுவநாத நாயக்கரை மதுரை மற்றும் தமிழ்நாட்டின் பிற பகுதிகளுக்கு மன்னராக நியமித்தார். மதுரையில் நாயக்க மன்னர்கள் ஆட்சி உருவானது..(1529).
# விசுவநாத நாயக்கர்

## திரைப்படம்

தாசரி நாராயண ராவ் எழுதி இயக்கிய விசுவநாத நாயக்குடு என்கிற தெலுங்கு திரைப்படம் விசுவநாத நாயக்கரின் வாழ்க்கை வரலாற்றினை அடிப்படையாகக் கொண்டது.
# முதலாம் கிருஷ்ணப்ப நாயக்கர்

**<big>''' மதுரை நாயக்க மன்னர்கள் '''</big>**  
| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**முதலாம் கிருஷ்ணப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1564 முதல் 1572 வரை ஆகும். விசுவநாத நாயக்கரின் மகன் பரமக்குடிப் பாளையக்காரனை அடக்கியவர்.
# வீரப்ப நாயக்கர்

**<big>''' மதுரை நாயக்க மன்னர்கள் '''</big>**  
| **ஆட்சி மொழி** | தெலுங்கு, தமிழ் |  |
| --- | --- | --- |
| **தலைநகரம்** | மதுரை 1529 – 1616, திருச்சிராப்பள்ளி1616–1634, மதுரை 1634 – 1695,
திருச்சி 1695-1716,
மதுரை 1716–1736. |  |
| **முன்ஆட்சி** | பாண்டியர், தில்லி சுல்தான்கள், விஜயநகரப் பேரரசு |  |
| **பின்ஆட்சி ** | இசுலாமியர், ஆங்கிலேயர் ஆட்சி, ( மைசூர் அரசு திண்டுக்கல்,கோவை,சேலம்) |  |
| ** பிரிவு ** | ராமநாதபுரம்
புதுக்கோட்டை சிவகங்கை | } |
**வீரப்ப நாயக்கர்** மதுரையை ஆண்ட நாயக்க மன்னர்களுள் ஒருவர் . இவரது ஆட்சிக் காலம் 1572 முதல் 1595 வரை ஆகும். முதலாம் கிருஷ்ணப்ப நாயக்கனின் மகன். இவரது ஆட்சிகாலத்தில் அமைதி நிலவியது. சிதம்பரம் கோயிலின் வடக்கு கோபுரத்தையும் ஆயிரங்கால் மண்டபத்தையும் கட்டுவித்தார்.